આમ, તા.15થી 18 એપ્રિલ કલા અને સાંસ્કૃતિકનગરી ભાવેણા પોતાની માતૃભૂમિ ભાવનગરના 296માં જન્મદિવસની ભવ્ય ઉજવણી કરશે. આ તમામ કાર્યક્રમોમાં ભાવેણાવાસીઓને ઉમળકાભેર જોડાવા અને કાર્યક્રમોને માણવા ધારાસભ્ય ભાજપ પ્રદેશ અધ્યક્ષ જીતુભાઈ વાઘાણીએ સહુ ભાવેણાવાસીઓને જાહેર આમંત્રણ આપતા જણાવ્યુ છે કે, સહુ કોઈને જાહેર આમંત્રણ છે અને આ કોઈ વ્યકિત કે સંસ્થાનો નહીં પરંતુ આપણા સહુનો કાર્યક્રમ છે અને મીડિયાના માધ્યમથી સહુને હું આમંત્રણ આપું છું. ભાવનગરની સુવિખ્યાત વાનગીઓ સાતેનો ફુડ કોર્ટ પણ રહેશે 16થી 18ના આ ભવ્ય કાર્યક્રમો દરમ્યાન કાર્યક્રમ સ્થળે ભાવનગરી પાઉં-ગાંઠીયા, ભુંગળા-બટેટા સહિતની વાનગીઓ અને ઠંડા પીણા, આઈસ્ક્રીમ સાથેનો ફુડ કોર્ટ પણ રહેશે જેથી કાર્યક્રમ માણવા આવેલા ભાવનગરવાસીઓ કાર્યક્રમ સાથે ભાવનગરની વાનગીઓની જીયાફત પણ માણી શકશે.